от проф. д-р Боряна Георгиева Туманова

Софийски Университет „Св. Климент Охридски“

на дисертационен труд за присъждане на научна степен

„доктор на науките“

В област на висшето образование 1. Педагогика на обучението

1.3 Педагогика на обучението по ……(Методика на обучението по физическо възпитание и спорт)

Автор: доц. д-р Мая Борисова Чипева

Тема: **„Иновативни адаптационни модели за специализирана бегова издръжливост в учебно – спортния процес“**

***Предмет на рецензиране***

Член съм на научно жури със заповед на Ректора на СУ Св. Климент Охридски № РД-38-165/11.04.2023 г. за осигуряване на процедура за защита на дисертационен труд на тема“ „Иновативни адаптационни модели за специализирана бегова издръжливост в учебно – спортния процес“ за придобиване на научна степен „доктор на науките“ в област на Висшето образование 1. Педагогически науки, професионално направление 1.3 Педагогика на обучението по…(Методика на обучението по физическо възпитание и спорт).

Автор на дисертационния труд е доц. д-р Мая Борисова Чипева, Департамент по спорт при Технически университет-София.

Представеният от доц. д-р Мая Борисова Чипева комплект материали е в съответствие с Правилника за развитие на академичния състав в Р България и включва следните документи: 1) автобиография; 2) дисертационен труд; 3) автореферат на дисертационния труд на български език; 4) отпечатани научни трудове, свързани с дисертационния труд – 5 бр 5) декларация за авторство; 6) справка за съответствие с минималните национални изисквания за научна степен „доктор на науките” за съответната научна област.

От представената таблична справка за МНИ по група показатели за присъждане на научна степен „доктор на науките“ в Област на висшето образование 1. Педагогика, Професионално направление 1.3 Педагогика на обучението по … е видно, че кандидатът изпълнява изисквания национален минимум от 350 точки и участва в конкурса с 355 точки.

Направена е и справка, която показва липса на плагиатство.

Материалите са представени с необходимата коректност и прецизност

***Кратка информация за кандидата***

Кандидатът доц. Мая Борисова Чипева, д-р, е преподавател в ТУ-София от 2012 г. От 2014 г е старши преподавател, от 2019 г е доцент. Треньор на представителните отбори на ТУ по: лека атлетика от 2014 г до днес, по аеробика, от 2015 до днес и по чирлинг. от 2018 до днес Преди това е работила 1 година на хонорар към ТУ-София и 2 години, като помощник треньор па лека атлетика в гр. Кемнитц- Германия.

Завършва висшето си образование във НСА „Васил Левски“ – бакалавърска степен (1996 – 2001 г) с първа специалност - учител по физическо възпитание и втора - треньор по лека атлетика, магистърска степен (2004-2006) – специалност - Спортна журналистика, учител по физическо възпитание, и треньор по Лека атлетика.

През 2016 г. защитава дисертация и придобива научна степен „Доктор“ по 1.3 Педагогика на обучението по….

Представените от кандидата публикации са доказателство за развитието на доц. Мая Чипева, като преподавател, изследовател, активен участник във форуми свързани с физическото възпитание, спорта и по-конкретно тренировъчните натоварвания при бегачите на средни разстояния

***Актуалност на тематиката***

За да се отговори на образователните и социалните потребности в българската спортно-образователна политика, все по-определено нараства интересът на изследователите към проблематика свързана с преодоляването на някои проблеми в подготовката по видовете спорт и търсене на нови възможности за спортната подготовка. Авторката на настоящия дисертационен труд умело изтъква актуалността на проблема и необходимостта от решаването му. Изследването представлява теоретичен анализ и синтез на специализирана литература по проблема. Идеята заложена в дисертационния труд обобщава и систематизира досегашните научно-приложни и практически резултати, съдържа теоретични обобщения и решения за научно приложни проблеми свързани с подготовката на бегечи на средни разстояния и футболисти Дисертацията е актуална, отличава се с приложимост на резултатите в практиката и може да бъде ползвана от широк кръг потребители – треньори, преподаватели, учители, инструктори, както и от студенти обучавани във специалност „Физическо възпитание и спорт“..

***Познаване на проблема***

Доцент Чипева съчетава дълбоко осмисления прочит на теоретичната литература по проблема със стремежа си да осъществи качествена изследователска дейност, като предлага иновативен научен продукт. Направеният теоретичен анализ и предложените модели за прогнозиране на текущия бегови потенциал и оценки на текущия адаптационен потенциал при лекоатлети бегачи и футболисти са индикация за последователно търсене на солидна научна основа и за разгръщане на научна логика. Авторката е намерила адекватно отражение в структурата на дисертационния труд, като обективно и аргументирано представя същността на модели за прогнозиране и оценка на потенциала на беговите натоварвания в различните кислородни режими.

***Методика на изследването***Кандидатът е представил за участие в конкурса ръкопис с обем от 288 страници и свързан с него автореферат с обем от 44 страници. Теоретичната компетентност на авторката и е позволила да разгърне и добре да обоснове замисъла на своето изследване още в уводната част. Обектът, предметът, целта, задачите, хипотезата са ясно и точно определени. Всяка изследователска задача е свързана с конкретни методи и процедури: теоретичен анализ, педагогическо наблюдение, метод на експертна оценка, спортно-педагогическо тестиране включващо 7 теста, кардиореспираторната проба за установяваване мощността на физическото натоварване, което е необходимо за повишаване на пулсовата честота до равнище на 170 удара в минута, апробиране на модели на обучение, математико статистически методи - вариационен, корелационен, регресионен и фактурен анализ. Така избраната методика на изследване позволява да се постигне поставената цел и да се получи адекватен отговор на задачите, решавани в дисертационния труд.

***Характеристика и оценка на дисертационния труд***

Текстът на дисертационния труд е структуриран в увод и шест раздела.

***Уводът*** на дисертационен труд с обем от 5 стр. изтъква актуалността на проблема и необходимостта от решаването му***.*** Авторът поставя акцента върху „Спортът се оказва едно от най-интегриращите полета за изучаване процесите на адаптация на човешкия организъм“. В този смисъл целенасоченото изследване на процесите на адаптация в системата на спортната дейност насочена към постигане на високи спортни постижения е особено актуална. ***Първите два*** раздела представляват задълбочена теоретична основа в литературен обзор, която се разширява във втора глава в краят на която, въз основа на направеният анализ на значителен брой литературни източници и изследвания на други автори, доц. Чипева, формулира своята работна хипотеза (132 стр.). Резултати от изследвания в практиката дават основание на авторката да представи „Теоретични основи на адаптацията в спорта „ с обем 32 стр и „Теоретични основи на издръжливост – работоспособност„ с обем от 86 стр. Направени се важни изводи, застъпва се тезата на редица автори че, „*разработването на тренировъчни модели трябва да се осъществява на базата на функционалното и физическо състояние на спортиста, както и определена система за построяване на тренировъчния процес в годишния цикъл, съобразно видът спорт или конкретна дисциплина*“.

***Третият раздел*** „Цел, задачи и методи на изследването„ с обем от 9 стр дава конкретна представа за това, което предстои при разработването на дисертационният труд. Професионално и компетентно формулирани са поставени 5 задачи за разрешаване. Всяка изследователска задача се свързва с конкретни методи и процедури и реално насочват авторката към предстоящата научно-изследователска дейност. Според мен така изведените задачи напълно отговарят на поставената основна цел на дисертационният труд. Правилно са формулирани обекта и предмета на изследване - процесите на адаптация, учебно-тренировъчния процес на изследваните лица и свързаните с това настъпващи промени в адаптационните им възможности. Контингентът на изследване са средно-квалифицирани лекоатлети бегачи на средни разстояния – студенти лекоатлети от „Атлетически клуб“ ЦСКА, в периода 2017-та – 2020-та година, футболисти от ПФК „Берое“, от гр. Стара Загора както и футболисти на ПФК „Етър“ от гр. Велико Търново, в периода 2020-та – 2021-ва година. За обработка на получените резултати доц. Чипева е използвала високоинформативни математико – статистически методи- вариационен, корелационен, регресионен и фактурен анализ. Чрез тях е анализирала получените резултати в ***четвъртия раздел*** на своят труд озаглавен „Модели на адаптационното развитие получени на основание на проведени изследвания със средно-квалифицирани бегачи“ с обем от 69 стр. представен в осем подточки. Авторът акцентира върху различните фактори, които влияят на адаптационното развитие. Раздела е онагледен богато с фигури и таблици, които илюстрират същността на представеният изследователски материал. Давам изключително висока оценка за представеният разработен модел за разпределение на обема и интензивността на приложените бегови натоварвания и динамиката им в годишния цикъл на натоварване. Представени са характеристиките по отношение на обем, интензивност и бегова сила. С висока стойност оценявам и определянето на динамиката на аеробните режими в едноциклово планиране, което е приложено върху част от изследваните лица за студенти – лекоатлети, съобразено с особеностите на спортният им календар. В отразения в дисертацията „Модел за определяне на критичната скорост и трансформирането и в зонов диапазон в работата за издръжливост при лекоатлети – бегачи на дистанциите 800 и 1500 метра“, Чипева излага своите идеи в предложените авторски „зонов диапазон за натоварване“ и „квалификационен модел за бегова работа в обсега на пулсовите зони“, които биха спомогнали работата на спортните педагози при изчисляването на критичната скорост чрез „тестови“ отсечки. Авторката на настоящия дисертационен труд умело изтъква актуалността на проблема и необходимостта от решаването му. Идеята на изследователката да използва възможностите на прогнозиране на текущия бегови потенциал въз основата на взаимовръзката между скорост и продължителност на беговите усилия отговаря на необходимостта от създаването на моделите на адаптационното развитие. ***В пети раздел*** на труда с обем от 29 стр. състоящ се от две подточкие отделено внимание и са проследени процесите на развитие на аеробният капацитет и неговото ефективно използване при повишаването на специфичната спортна работоспособност при футболисти. Апробираната методика за обособяване на модел за повишаване нивото на специфичната спортна работоспособност при футболисти би повишила общите адаптационни възможности на състезателите. Във втора подточка на този раздел описаните и предложени модели създават принципната основа при разработването на аеробните планове, съобразно конкретните адаптационни задачи в подготовката при мезо и микроструктурата на тренировъчния процес. На базата на теоретико-методичния подход и най-вече на представените изследвания и анализи авторът излага своите препоръки за развитието на издръжливостта и предлага морфофункицонален модел на футболиста - атлет, който да се отличава с игрова ефективност, повече капацитет и високо ниво на двигателни качества. В последния ***шести раздел*** на дисертационния си труд доц. Мая Чипева логично извежда изводите от направените проучвания, изследвания и анализи на резултатите и по изработването на модели за адаптацията при изграждане на специализирана издръжливост в подготовката на спортисти посредством бегови натоварвания, като ги свежда до 10 основни със съответните подточки. В същия раздел на основата на изведените изводи са направени и осем препоръки за практиката

Докторския труд. онагледен с 21 фигури и 32 таблици.

На библиографско равнище са спазени стандартите за цитиране Библиографията обхваща общо 201 източника, от които 148 заглавия на кирилица, 50 заглавия на латиница, както и три интернет източника.

***Оценка на приносите и значимост на разработката за науката и практиката***

Макар и тясно специализиран текста в цялата дисертация е четивен и същевременно прецизен от научна гледна точка. На терминологично и техническо равнище дисертацията е на най-високо ниво. Получените резултати от всички изследвания са с изчерпателен анализ и са направени коректни изводи и препоръки за теорията и практиката. Обобщавайки прегледа му мога да заключа, че доц. Чипева успешно предлага на спортно – педагогическите кадри работещи в областта на специализираната бегова издръжливост при лекоатлети бегачи и в тренировъчния процес на футболисти за целево програмиране на подготовката, нови иновативни модели за адаптационно развитие в спортния процес. Предложени са методи и класификационни структури при изграждането на специализирана бегова издръжливост. Приносите, съдържащи се в труда на доц. Мая Чипева, доктор, представени в конкурса за присъждане на научна степен „доктор на науките“ са в областта на педагогика на обучение по физическо възпитание и имат теоретичен, методически и практико-приложен характер. Изразяват се в произлизащите специфични цели на физическото възпитание. Систематизирани са и изведени теоретични и практически постановки въз основата на особености на физическата активност. Приносите на дисертационния труд се свеждат до пет основни резултата. Акцентът е поставен върху същността на технологичните задачи и решения по адаптационните процеси при изграждането на издръжливост в областта на бяганията на средни разстояния и до известна степен във футбола. Разработени са модели за прогнозиране на текущия бегови потенциал на основата на взаимовръзката скорост и продължителност на беговите усилия. Разработени са: оценки на текущият адаптационен потенциал при бегачи и футболисти; модели за прогнозиране и оценка на потенциала на беговите натоварвания в различните кислородни режими и програмни задачи към тях; класификационни модели на беговите натоварвания в бяганията на средни разстояния и футболната игра, както и морфофункционални модели на средно квалифицирания бегач и съвременния футболист; теоретична постановка за моделиране на адаптационните процеси в подготовката на спортиста към специализираната издръжливост, чрез бегови натоварвания е предоставена универсална приложимост, чрез положителен пренос на ефективността на учебно спортните методики.

***Заключение***

Настоящият труд се ограничава в обобщаване на научно-приложни резултати в областта на леката атлетика, основно бяганията на средни разстояния и в известна степен във футбола. Научните приноси на доц. Мая Чипева д-р в представеният за рецензиране докторат и 5 публикации по темата, са в обхвата на педагогиката на обучението по физическо възпитание и спорт. Протичащият в съвремието процес на общия адаптационен синдром, като методология на спортната тренировка, налага необходимостта от комплексно и балансирано отношение към теоретичните и практическите му измерения. База на която Чипева стъпва и методично развива. Всичко това говори за високо ниво на теоретична, преподавателска и изследователска подготовка.

Представената продукция за рецензиране не дублира разработки на други автори и няма наличие на плагиатство. Взимайки предвид всичко гореизложеното и в качеството си на рецензент и член на научното жури, убедено предлагам на членовете на уважаемото научно жури да гласуват на доц. Мая Борисова Чипева, доктор, да бъде присъдена научна степен ***„доктор на науките“*** в област на висшето образование 1. Педагогика на обучението, 1.3 Педагогика на обучението по ……(Методика на обучението по физическо възпитание и спорт)

02.05.2023 г. Проф.. д-р Боряна Туманова